Kamu bisa jelasin ke aku soal Stasion Cikarang dalam bahasa sunda?

Stasion Cikarang (CKR) (Aksara Sunda: ) nyaéta stasion karéta api kelas badag tipe B anu perenahna di désa Karang Asih, Cikarang Utara, Kabupaten Bekasi. Stasion anu aya dina tingkat kaluhuran +18 méter ieu kaasup ka Daérah Operasi I Jakarta. Stasion Cikarang mangrupa salasahiji ti tilu stasion karéta api di Kabupatén Bekasi anu geus aya saacan éléktrifikasi lintas Bekasi–Cikarang di taun 2014.

Stasion ieu dirénovasi kalawan ngawangun wangunan anyar anu perenahna di kiduleun wangunan heubeul anu dihususkeun pikeun KRL Commuter Line. Wangunan anyar ieu diresmikeun di tanggal 17 Séptémber 2017 bareng jeung perpanjangan jalur KRL Jakarta–Bekasi ka Cikarang.

Stasion Cikarang perenahna di wétaneun Walungan Cikarang sarta ditukangeun pasar. Direncanakeun bakal diwangun jalur dwiganda (double-double tracks/DDT) nepi ka Stasion Manggarai. Kiwari Stasion Cikarang miboga total dalapan jalur karéta api. Jalur 2 jeung 3 di wangunan anyar mangrupa sepur lurus aktip pikeun KRL Commuter Line. Jalur 6 jeung 7 di wangunan heubeul mangrupa sepur lurus aktip pikeun karéta api non-KRL.

Salian ti éta, ka arah kulon stasion ieu bakal diwangun stasion baru husus pikeun KRL, nyaéta Stasion Telagamurni anu perenahna di di Cikarang Barat.